text: 78. Chaymi puruta hapirayapuni. Chimsirayasparaqmi upyay-kun. Sunquman chayaq miskihinam chay yakuqa. Manam cha-kiyllapaqchu. Killa kanchaypi purisqaykumanta, rueda muyuri-chispa waqachisqaykumanta, puruta aysarispa kallparisqayku-mantam chay yakuqa pullpumun. Sunqutapas kusirichinmi. Wawakachkaptiy Navidad mallkip kanchayñin, chawpi tuta taki, runa-kunap asiyñinmi Navidadpaq regalo chaskisqayta kanchari-chipuwarqan. Hinallataqmi karqan chay yaku upyaykuptiyqa. -Llaqtamasiykikunaqa huk wertallapim pichqa waranqa ro-sas tikata tikachin..., nispam nin quyllur llaqtayuq wawaqa. Chay-pas manam chaypi tarinkuchu munasqankuta... -Manapunim, nispa nini... -Maskasqankuqa huk tikallapim kachkan, as yaku upyasqa-llapim kachkan. -Hinapunim, nispa nini. Chaymantam quyllur llaqtayuq wawaqa: -Ñawiqa ñawsam, sunqunchikwanmi maskana, nispa nin. Upyaykuniñam. Chaymi allinña samarquni. Illarimuytaqa a-quqa chumpillam qutu qutu kasqa. Chaypas kusichiwallantaqmi.Imamantach llakikuyman karqan... Chaypim quyllur llaqtayuq wawaqa qayllaypi tiyaykuspaniwan: -Simiykitaqa huntanaykipunim, nispa. -Ima simiyta? -Yachankiñatáq... uwihaypa hakimanta dibuhanaykim... Wi-ñayllam chay rosasñiyta uywanay. Dibuhuykunatam bolsilloymanta hurquni. Chayta rikuspaqaquyllur llaqtayuq wawaqa asinmi: 79